ddrg/super_eurlex huggingface dataset:
(2)

Artikel 1, litra d), i Den Europæiske Centralbanks afgørelse ECB/2010/29 (3) definerer »seddelfordelingsnøglen« og henviser til bilag I til den afgørelse, hvori seddelfordelingsnøglen gældende fra 1. februar 2020 specificeres. Da Kroatien indfører euroen den 1. januar 2023, finder de nye fordelingsnøglevægte anvendelse fra denne dato, og det er nødvendigt at ændre afgørelse ECB/2010/29 for at fastsætte den seddelfordelingsnøgle, der finder anvendelse fra 1. januar 2023 —
(2)

På grundlag af de skøn for efterspørgslen efter euromønter i 2022, som de medlemsstater, der har euroen som valuta, forelagde ECB, godkendte ECB den samlede mængde af euromønter bestemt til at sættes i omløb og euromønter til samlerbrug, der ikke er bestemt til at sættes i omløb for 2022, ved Den Europæiske Centralbanks afgørelse (EU) 2021/2255 (ECB/2021/54) (2).
(4)

En strategisk vurdering af den opgave, der blev indført ved afgørelse (FUSP) 2022/1970, førte til, at Den Udenrigs- og Sikkerhedspolitiske Komité konkluderede, at EUMM Georgia fra den 20. december 2022 bør midlertidigt deployere et hold i Armenien for at øge Unionens bevidsthed om sikkerhedssituationen med henblik på at bidrage til planlægningen og forberedelsen af en eventuel civil mission inden for rammerne af den fælles sikkerheds- og forsvarspolitik (FSFP) i Armenien.
Stk. 17 affattes således:

»17. Uanset stk. 1 og 2 kan en medlemsstats kompetente myndigheder meddele tilladelse til frigivelse af visse indefrosne pengemidler eller økonomiske ressourcer, der tilhører de enheder, der er opført på listen under nummer 53, 54, 55, 79, 80, 81, 82, 108, 126 og 127 under overskriften »Enheder« i bilaget, eller til, at visse pengemidler eller økonomiske ressourcer stilles til rådighed for disse enheder på sådanne vilkår, som de kompetente myndigheder skønner hensigtsmæssige, og efter at have konstateret, at sådanne pengemidler eller økonomiske ressourcer er nødvendige for indkøb, import eller transport af landbrugsmæssige og fødevarerelaterede produkter, herunder hvede og gødningsstoffer.

Uanset stk. 1 og 2 kan en medlemsstats kompetente myndigheder på grundlag af en specifik vurdering fra sag til sag meddele tilladelse, særskilt for hver relevant transaktion, til frigivelse af visse indefrosne pengemidler eller økonomiske ressourcer, der tilhører fysiske personer opført på listen under overskriften »Personer« i bilaget, der havde en væsentlig rolle i den internationale handel med landbrugsmæssige- og fødevarerelaterede produkter, herunder hvede og gødningsstoffer, forud for deres opførelse på listen, eller til, at visse pengemidler eller økonomiske ressourcer stilles til rådighed for disse personer på sådanne vilkår, som de kompetente myndigheder skønner hensigtsmæssige, og efter at have konstateret, at sådanne pengemidler eller ressourcer er nødvendige for salg, levering, overførsel eller eksport af landbrugsmæssige og fødevarerelaterede produkter, herunder hvede og gødningsstoffer.

Når den pågældende medlemsstat meddeler tilladelse til sådanne transaktioner, handler den i tæt samarbejde med Kommissionen. Den underretter de øvrige medlemsstater om alle tilladelser, der gives i medfør af nærværende stykke, senest to uger efter meddelelsen af tilladelsen.«
1)

I artikel 1 foretages følgende ændringer: a) Stk. 3 affattes således: »3. EUTM Somalia støtter navnlig udviklingen af det somalisk ejede uddannelsessystem med henblik på i princippet gradvist at overdrage ansvaret for uddannelsen til SNAF inden udgangen af 2024. EUTM Somalia fungerer som mentor i forbindelse med somalisk ejet og somalisk ydet uddannelse og opretholder kapaciteten til at følge og vurdere de enheder, den har uddannet.« b) Følgende stykke indsættes: »3a. EUTM Somalia bistår også i fornødent omfang andre EU-aktører, så vidt midler og kapacitet rækker, med gennemførelsen af deres respektive mandater på det sikkerheds- og forsvarspolitiske område i Somalia, herunder navnlig EUCAP Somalia, der er oprettet ved Rådets afgørelse 2012/389/FUSP (*1), for så vidt angår interoperabilitet mellem SNAF og de somaliske politistyrker. EUTM Somalia letter desuden støtte fra den europæiske fredsfacilitet, der er oprettet ved Rådets afgørelse (FUSP) 2021/509 (*2), navnlig ved at rådgive SNAF om fastlæggelse af den nødvendige bistand samt Tjenesten for EU's Optræden Udadtil og medlemsstaterne om levering af sådan bistand. (*1) Rådets afgørelse 2012/389/FUSP af 16. juli 2012 om Den Europæiske Unions kapacitetsopbyggende mission i Somalia (EUCAP Somalia) (EUT L 187 af 17.7.2012, s. 40)." (*2) Rådets afgørelse (FUSP) 2021/509 af 22. marts 2021 om oprettelse af en europæisk fredsfacilitet og om ophævelse af afgørelse (FUSP) 2015/528 (EUT L 102 af 24.3.2021, s. 14).«"
(9)

De regler, der fastsættes i denne afgørelse og i andre instrumenter vedrørende bestemte kategorier af overførsler af tilsynsmæssige oplysninger bør anvendes af de ansatte, der har ansvaret for godkendelsen af sådanne overførsler, som fastsat af direktionen. Direktionen er i henhold til artikel 11.6 i statutten for Det Europæiske System af Centralbanker og Den Europæiske Centralbank ansvarlig for ECB’s løbende forretninger. I den forbindelse er det i artikel 10.1 og 10.2 i afgørelse ECB/2004/2 (3) fastsat, at direktionen udøver den administrerende ledelse for alle ECB's afdelinger. I henhold til artikel 13m.1 i afgørelse ECB/2004/2 omfatter direktionens kompetence, for så vidt angår den interne struktur og ECB's personale, tilsynsopgaver.
(8)

Den særlige foranstaltning står i et rimeligt forhold til de tilstræbte mål, da den er tidsbegrænset og vil blive gennemført gradvist. Fra 2024 vil forpligtelsen til at modtage elektroniske fakturaer gælde for alle afgiftspligtige personer. Forpligtelsen til at udstede elektroniske fakturaer gælder fra 2024 for store virksomheder, fra 2025 for virksomheder med 250-4 999 ansatte og med en omsætning på under 1,5 mia. EUR og fra 2026 for små og mellemstore virksomheder, herunder afgiftspligtige personer, der er omfattet af fritagelsen for små virksomheder som omhandlet i artikel 282 i direktiv 2006/112/EF. Desuden er der ingen risiko for, at den særlige foranstaltning giver anledning til momssvig i andre sektorer eller i andre medlemsstater.
(8)

I overensstemmelse med artikel 12 i Europa-Parlamentets og Rådets forordning (EU) nr. 609/2013 (3), som pålagde Kommissionen at analysere, om der er behov for særlige bestemmelser for mælkebaserede drikkevarer og lignende produkter til småbørn, vedtog Kommissionen en rapport den 31. marts 2016 (4). I rapporten konkluderedes det, at der ikke er behov for særlige bestemmelser for denne kategori af fødevarer, da en korrekt og fuldstændig anvendelse af de generelle rammer for EU's fødevarelovgivning i tilstrækkelig grad kan regulere sammensætningen af mælkebaserede drikkevarer til småbørn og information om produkternes egenskaber. Konklusionerne var baseret på videnskabelig rådgivning fra Den Europæiske Fødevaresikkerhedsautoritet (i det følgende benævnt »autoriteten«), som den afgav om tilskudsdrikke til småbørn i 2013 (5), og hvor den bemærkede, at disse produkter ikke spiller en unik rolle og ikke kan betragtes som en nødvendighed for at opfylde småbørns ernæringsmæssige behov i forhold til andre fødevarer, som kan inkluderes i deres normale kost.
(6)

I henhold til artikel 7 i det anmeldte udkast skal følgende angivelser anvendes ved markedsføring af »drikkevarer til småbørn« og »mælk til småbørn«: »a. aldersgruppen mellem et og tre år, som den er beregnet til, b. en angivelse af, at produktet ikke er en erstatning for en afbalanceret kost, c. en angivelse af, at produktet ikke er en erstatning for vitamin D-tilskud, og d. en angivelse af, at produktet ikke er en erstatning for modermælk.«
(2)

Forordning (EU) 2019/942 fastsætter, at et medlem af bestyrelsen ikke kan være medlem af repræsentantskabet for Agenturet for Samarbejde mellem Energireguleringsmyndigheder, og at medlemmerne af bestyrelsen skal handle uafhængigt og objektivt i Unionens interesse som helhed.
(2)

Inden for rammerne af Udvalget om Intellektuel Ejendom bekræftede Den Europæiske Union og Japan (i det følgende benævnt »parterne«), at Det Blandede Udvalg hvert år fra 2020 og indtil 2022 vil overveje op til 28 navne fra henholdsvis Den Europæiske Union og Japan, der skal beskyttes som geografiske betegnelser og opføres på listen i aftalens bilag 14-B, forudsat at disse navne allerede er beskyttet som geografiske betegnelser på den pågældende parts område. Fra og med 2023 vil parterne arbejde hen imod, at der løbende opføres yderligere geografiske betegnelser på listen i bilag 14-B under hensyntagen til begge parters interesser og i tæt koordination mellem parterne. Den 1. februar 2021 blev der i overensstemmelse med aftalens artikel 14.30 opført 28 geografiske betegnelser fra Unionen og 28 geografiske betegnelser fra Japan i bilag 14-B til aftalen (2).
(9)

Tilladelsen til at anvende den særlige foranstaltning bør være tidsbegrænset. Tidsbegrænsningen bør være tilstrækkelig til, at tærsklens effektivitet og hensigtsmæssighed kan vurderes. Endvidere skal medlemsstaterne i henhold til artikel 3, stk. 1, i direktiv (EU) 2020/285 senest den 31. december 2024 vedtage og offentliggøre de love og administrative bestemmelser, der er nødvendige for at efterkomme direktivets artikel 1, og de skal anvende disse bestemmelser fra den 1. januar 2025. Det er derfor hensigtsmæssigt at give Belgien tilladelse til at anvende den særlige foranstaltning indtil den 31. december 2024.
(3)

Efter at have indhentet udtalelse fra EF-Sortsmyndighedens administrationsråd forelagde Kommissionen den 22. september 2021 Rådet en liste over ansøgere til formand for EF-Sortsmyndigheden —
(3)

Efter at have indhentet udtalelse fra EF-Sortsmyndighedens administrationsråd forelagde Kommissionen den 13. oktober 2021 Rådet en liste over ansøgere til suppleant for formanden for EF-Sortsmyndighedens appelkammer —
(9)

I behørigt begrundede tilfælde, hvor der er alvorlig risiko for, at underretning af den berørte person vil være til skade for fastlæggelsen af faktiske omstændigheder og beviser, kan det være nødvendigt at udsætte underretningen om, at der er indledt en undersøgelse. I sådanne tilfælde er der behov for at forene de registreredes rettigheder i henhold til forordning (EU) 2018/1725 og ansættelsesmyndighedens behov for at fastslå, hvorvidt tjenestemanden har undladt at opfylde sine forpligtelser i henhold til tjenestemandsvedtægten. Enhver begrænsning af rettigheder for registrerede, der er genstand for en undersøgelse, bør kun anvendes under begrænsede omstændigheder og håndteres på gennemsigtig og forholdsmæssig vis med hensyn til omfang og varighed.
(5)

For at sikre, at Rådet er i stand til at sikre, at denne opgave varetages, er det nødvendigt at integrere de forskellige midler og løftestænger, styrke koordineringen mellem alle de aktører, der er involveret i gennemførelsen af den eksterne dimension af migration, og sikre den operationelle karakter af Unionens aktioner, uden at dette berører EU-institutionernes respektive beføjelser.
(6)

I forbindelse med en revision af direktiv 95/60/EF (7) i 2019 bekræftede Kommissionens evaluering, at det er hensigtsmæssigt at have fælles regler for mærkning af brændstof, som er afgiftsberigtiget til nedsat punktafgiftssats, men bemærkede, at Solvent Yellow 124 havde visse begrænsninger for så vidt angik manglende modstandsdygtighed over for almindelige teknikker til fjernelse. Evalueringen bekræftede, at det er nødvendigt at erstatte Solvent Yellow 124 med et mere robust mærkestof, der ikke kan fjernes.
DFS er beskrevet i rekommandation ITU-R M. 1652-1 (3) for at sikre, at de kan drives sammen med radiolokaliseringssystemer.

DFS-mekanismen skal sikre, at sandsynligheden for at vælge en bestemt kanal er lige stor for alle tilgængelige kanaler inden for frekvensbåndene 5 250 -5 350 MHz og 5 470 -5 725 MHz. DFS-mekanismen skal også sikre en gennemsnitlig næsten jævn fordeling af belastningen over hele frekvensområdet.

WAS/RLAN skal gennemføre et dynamisk frekvensvalg, som afhjælper interferens for så vidt angår radarer, og som er mindst ligeså effektiv som DFS som beskrevet i ETSI-standard EN 301 893 V2.1.1. WAS/RLAN-indstillinger (hardware og/eller software) forbundet med DFS må ikke være tilgængelige for brugeren, hvis en ændring af disse indstillinger resulterer i, at WAS'et/RLAN'et ikke længere overholder DFS-kravene. Dette omfatter a) ikke at give brugeren adgang til at skifte driftsland og/eller frekvensbånd for drift, hvis dette resulterer i, at udstyret ikke længere overholder DFS-kravene, og b) ikke at acceptere software og/eller firmware, der resulterer i, at udstyret ikke længere overholder DFS-kravene.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/170

af 8. februar 2022

om udnævnelse af den øverstbefalende for EU-missionen for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) og om ophævelse af afgørelse (FUSP) 2020/1072 (EUTM Somalia/1/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2010/96/FUSP af 15. februar 2010 om Den Europæiske Unions militærmission for at bidrage til uddannelsen af somaliske sikkerhedsstyrker (1), særlig artikel 5, og

ud fra følgende betragtninger:

(1) I medfør af artikel 5, stk. 1, i afgørelse 2010/96/FUSP bemyndigede Rådet Den Udenrigs- og Sikkerhedspolitiske Komité (PSC) til i overensstemmelse med artikel 38 i TEU at træffe de relevante afgørelser vedrørende den politiske kontrol med og den strategiske ledelse af Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia), herunder afgørelser om at udnævne de efterfølgende øverstbefalende for EU-missionen.

(2) Den 16. juli 2020 vedtog PSC afgørelse (FUSP) 2020/1072 (2) om udnævnelse af brigadegeneral Fabiano ZINZONE til øverstbefalende for EU-missionen EUTM Somalia.

(3) Den 18. januar 2022 foreslog de italienske militære myndigheder udnævnelsen af brigadegeneral Roberto VIGLIETTA som efterfølger for brigadegeneral Fabiano ZINZONE til øverstbefalende for EU-missionen EUTM Somalia.

(4) Den 21. januar 2022 blev EU's Militærkomité enige om at henstille til PSC at godkende de italienske militære myndigheders forslag.

(5) Der bør træffes afgørelse om udnævnelse af brigadegeneral Roberto VIGLIETTA, og afgørelse (FUSP) 2020/1072 bør ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til TEU og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Brigadegeneral Roberto VIGLIETTA udnævnes herved til øverstbefalende for EU-missionen for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) fra den 9. februar 2022.

Artikel 2 Afgørelse (FUSP) 2020/1072 ophæves med virkning fra den 9. februar 2022.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 8. februar 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 44 af 19.2.2010, s. 16.

(2) Den Udenrigs- og Sikkerhedspolitiske Komités afgørelse (FUSP) 2020/1072 af 16. juli 2020 om udnævnelse af den øverstbefalende for EU-missionen for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) og om ophævelse af afgørelse (FUSP) 2019/1264 (EUTM Somalia/1/2020) (EUT L 234 af 21.7.2020, s. 18).
(3)

I henhold til artikel 1 i forordning (EU) 2019/788 kan et initiativ registreres, når Kommissionen ved initiativet opfordres til inden for rammerne af sine beføjelser at foreslå en EU-retsakt til gennemførelse af traktaterne. Selv om Kommissionen i henhold til artikel 165 i traktaten om Den Europæiske Unions funktionsmåde har beføjelse til at vedtage et forslag til Rådets henstilling som anført under initiativets mål 1, opfordredes Kommissionen ved mål 2 og 3 i den oprindelige affattelse af initiativet ikke til at vedtage et forslag til EU-retsakt. Der blev kun anmodet om, at Kommissionen vedtager retningslinjer og en meddelelse fra Kommissionen.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/164

af 3. februar 2022

om aktivering af den sekundære opgave med gennemførelsesbeføjelser for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) med henblik på at bidrage til at bekæmpe ulovlig handel med narkotika ud for Somalias kyster (ATALANTA/2/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 2b, og

ud fra følgende betragtninger:

(1) Rådet vedtog den 22. december 2020 afgørelse (FUSP) 2020/2188 (2) om ændring af fælles aktion 2008/851/FUSP, som bl.a. tildelte Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) den sekundære opgave med gennemførelsesbeføjelser med henblik på at bidrage til at bekæmpe ulovlig handel med narkotika ud for Somalias kyster (den »sekundære opgave med gennemførelsesbeføjelser«).

(2) I artikel 2b, stk. 3, i fælles aktion 2008/851/FUSP fastsættes, at Den Udenrigs- og Sikkerhedspolitiske Komité skal aktivere den sekundære opgave med gennemførelsesbeføjelser, når den øverstbefalende for EU-operationen rapporterer, at Atalanta råder over de nødvendige midler til at kunne gennemføre de i nævnte artikel omhandlede opgaver.

(3) Den øverstbefalende for EU-operationen har rapporteret, at Atalanta råder over de nødvendige midler til at kunne gennemføre den sekundære opgave med gennemførelsesbeføjelser.

(4) Den sekundære opgave med gennemførelsesbeføjelser bør aktiveres med øjeblikkelig virkning —

VEDTAGET DENNE AFGØRELSE:

Artikel 1 Den sekundære opgave med gennemførelsesbeføjelser med henblik på at bidrage til at bekæmpe ulovlig handel med narkotika ud for Somalias kyster, som er tildelt Atalanta i medfør af artikel 2b i fælles aktion 2008/851/FUSP, aktiveres.

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 3. februar 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 301 af 12.11.2008, s. 33.

(2) Rådets afgørelse (FUSP) 2020/2188 af 22. december 2020 om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (EUT L 435 af 23.12.2020, s. 74).
(1)

Den 23. juli 2020 indledte Europa-Kommissionen en undersøgelsesprocedure vedrørende handelshindringer, som De Forenede Mexicanske Stater har anvendt, og som består i at afvise at udstede eksportcertifikater for Tequila, ved at offentliggøre en indledningsmeddelelse i Den Europæiske Unions Tidende (2).
(9)

For at gøre det lettere for Kommissionen at danne sig et overblik over de foranstaltninger, som medlemsstaterne har truffet for at opnå en reduktion af forbruget af engangsplastprodukter i overensstemmelse med direktiv (EU) 2019/904, bør rapporteringsformatet indeholde en vejledende liste over forskellige kategorier af sådanne foranstaltninger. Medlemsstaterne skal imidlertid indberette alle de trufne foranstaltninger, også selv om de ikke udtrykkeligt er nævnt i den vejledende liste.
(5)

Rådet anførte i sine konklusioner af 15. september 2021 om Afghanistan: »Det internationale samfund, herunder EU og dets medlemsstater, har siden august 2021 gjort en kollektiv indsats under ekstreme forhold for at evakuere tusindvis af EU-borgere og tredjelandsstatsborgere, herunder afghanere, der arbejdede for diplomatiske missioner, og andre afghanere, der var i fare, på grund af deres principfaste samarbejde om vores fælles værdier. Dette var et reelt bevis på solidaritet i EU.«
(5)

Den 29. oktober 2021 modtog Kommissionen en begrundet anmodning fra den britiske kompetente myndighed på vegne af Health and Safety Executive for Northern Ireland om tilladelse til at forlænge foranstaltningen i Det Forenede Kongerige for så vidt angår Nordirland i overensstemmelse med artikel 55, stk. 1, tredje afsnit, i forordning (EU) nr. 528/2012. Den begrundede anmodning blev fremsat på grundlag af bekymringen for, at folkesundheden ville være i fare på grund af covid-19 også efter den 1. november 2021, og under hensyntagen til at tilladelse af yderligere hånddesinfektionsmidler på markedet er af afgørende betydning for at modvirke de farer, som covid-19 udgør.
(9)

Ifølge de oplysninger, som Danmark har fremlagt, beskriver fabrikanten produktet som et langtidsvirkende rengøringsmiddel til fjernelse af belægninger på træ, murværk, tagplader og belægningssten og andre overflader og angiver i det tekniske datablad, at produktet kun må anvendes udendørs. Fabrikanten anfører også, at kraftigt tilsmudsede overflader først skal rengøres med et rengøringsmiddel fra samme fabrikant, inden overfladen behandles med produktet. Danmark har fremlagt yderligere oplysninger fra en distributør og fra online-salgssteder. Distributøren hævder, at produktet nedbryder fremvækst og beskytter efterfølgende mod tilbagekomst. Ifølge distributøren kan denne fremvækst ses som en grøn belægning på overfladen eller som mørke plamager — navnlig på steder, hvor træer eller buske skygger for solen, på nordvendte sider eller steder med høj fugtighed. Distributøren præciserer, at denne vækstbelægning ikke i sig selv er skadelig for træværket, men at den spreder sig til en større sammenhængende masse, som forhindrer fugt i at slippe ud. På et online-salgssted hævdes det, at produktet virker forebyggende. Danmark har endvidere fremført, at produktet på et andet online-salgssted indgår i en kategori af produkter, der har til formål at rense træværk, fliser og tage, og som beskrives som havende direkte virkning på alger på overflader.
(2)

Ifølge oplysningerne fra den britiske kompetente myndighed var foranstaltningen nødvendig for at beskytte folkesundheden. Den 11. marts 2020 erklærede Verdenssundhedsorganisationen (WHO), at udbruddet af coronavirus (covid-19) kunne karakteriseres som en pandemi. Det Forenede Kongeriges regering erklærede risikoen for Det Forenede Kongerige for »høj«, og den 23. marts 2020 trådte restriktioner i kraft. WHO anbefaler anvendelse af alkoholbaserede hånddesinfektionsmidler som en forebyggende foranstaltning mod spredningen af covid-19, som et alternativ til at vaske hænder med vand og sæbe.
—

Vedtagelsen af meddelelsen om tilpasning af den flerårige finansielle ramme og vedtagelsen af dette ændringsbudget nr. 1 til det almindelige budget for 2022 er en nødvendig forudsætning for gennemførelsen i 2022 af alle programmer, der ikke blev vedtaget i 2021, ved hjælp af første tranche af budgetforpligtelserne og udbetaling af forfinansiering under disse programmer. Alle 27 medlemsstater er omfattet af denne omprogrammering. Rådet bør straks vedtage sin holdning til forslaget til ændringsbudget nr. 1 til det almindelige budget for 2022, hvilket vil gøre det muligt at undgå yderligere forsinkelser i gennemførelsen af programmerne. Der bør derfor ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab —
(2)

Unionen har beføjelse til at vedtage foranstaltninger til bevarelse af havets biologiske ressourcer inden for rammerne af den fælles fiskeripolitik og til at indgå aftaler med tredjelande og internationale organisationer.